โหมเชียร์ซื้อไทยยูเนียน
&nbsp;ต้นทุนลดกำไรสูงปันผลงามเป้าราคาส่วนใหญ่เกิน40บาท
18 ส.ค. 2554

ต้นทุนลดกำไรสูงปันผลงามเป้าราคาส่วนใหญ่เกิน40บาท
โพสต์ทูเดย์ — นักวิเคราะห์เฮโลเชียร์ซื้อหุ้น TUF อัตรากำไรสูง ปันผลงาม 
เมื่อวันที่ 3 ก.พ.ที่ผ่านมา ผู้บริหารของบริษัท ไทยยูเนียน โฟรเซ่น โปรดักส์ (TUF) ได้ให้ข้อมูลแก่นักวิเคราะห์หลักทรัพย์ ซึ่งคำแนะนำส่วนใหญ่ยังคงให้ “ซื้อ” และให้ราคาเป้าหมายระหว่าง 38.25–45 บาท โดยล่าสุดปิดที่ 34.25 บาท เนื่องจากผลการดำเนินงานยังดีต่อเนื่อง อัตรากำไรสูง รวมถึงอัตราผลตอบแทนเงินปันผลสูง 
ทั้งนี้ บล.เคจีไอ (ประเทศไทย) ให้ราคาที่เหมาะสมสูงถึง 45 บาท และบล.กสิกรไทย ให้ราคาต่ำสุด 38.25 บาท แม้ว่าได้ปรับเพิ่มประมาณการผลการดำเนินงานในปี 25522554 เพิ่มขึ้นประมาณ 5.6% 5.6% และ 7.0% ก็ตาม เนื่องจากอัตรากำไรที่สูงขึ้นตามต้นทุนวัตถุดิบทูน่าที่ลดลง และยอดขายกุ้งดีขึ้น 
สำหรับ บล.กิมเอ็ง (ประเทศไทย) และบล.ซิกโก้ ให้ราคาเท่ากัน 39.50 บาท ส่วนบล.ทิสโก้ ให้ 41.25 บาท บล.ฟินันเซีย ไซรัส ให้ 40 บาท บล.ฟิลลิป (ประเทศไทย) ให้ 40.50 บาท เท่ากับสถาบันวิจัยนครหลวงไทย
ด้านสถาบันวิจัยนครหลวงไทย ประเมินกำไรสุทธิงวดไตรมาส 4 ปี 2552 ประมาณ 716 ล้านบาท พุ่งขึ้น 133% เทียบกับช่วงเดียวกันปีก่อน แต่ลดลง 27% จากไตรมาส 3
ทั้งนี้ บริษัทยังได้รับอานิสงส์จากต้นทุนวัตถุดิบปลาทูน่าที่อยู่ในระดับที่ต่ำ เฉลี่ย 915 เหรียญสหรัฐต่อตัน ขณะที่ราคาขายปลาทูน่ากระป๋องเฉลี่ยไม่ได้ลดลงซึ่งน่าจะทำให้อัตรากำไรขั้นต้นคงอยู่ในระดับประมาณ 16% ใกล้เคียงกับไตรมาส 3 และคาดจะจ่ายปันผลสำหรับผลการดำเนินงานในครึ่งปีหลังหุ้นละ 0.98 บาท หรืออัตราผลตอบแทน 2.9%
อย่างไรก็ตาม บริษัทยังมีค่าใช้จ่ายในการขายและบริหารสูง จากการย้ายโรงงานผลิตจากเกาะซามัว ยังรัฐจอร์เจีย ราว 5 ล้านเหรียญสหรัฐ ประมาณ 160–170 ล้านบาท
สำหรับแนวโน้มอัตรากำไรขั้นต้นในปี 2553 จะยังคงอยู่ในระดับที่สูงต่อเนื่องจากปี 2552 โดยเฉพาะธุรกิจปลาทูน่ากระป๋อง แต่แนวโน้มราคาปลาทูน่าเฉลี่ยน่าจะสูงกว่าในปีที่ผ่านมาราว 1015% จะทำให้อัตรากำไรขั้นต้นลดลงเล็กน้อย
ด้านธุรกิจกุ้งจะฟื้นตัวตามการฟื้นตัวของเศรษฐกิจโลก และในปี 2553 ต้นทุนการผลิตจะลดลงประมาณ 7.5 ล้านเหรียญสหรัฐ หลังย้ายโรงงานไปรัฐจอร์เจีย ซึ่งคาดว่าจะเห็นผลของการลดต้นทุนที่ชัดเจนในปี 2554 
“เรามองแนวโน้มอัตรากำไรขั้นต้นของ TUF ที่ดีขึ้น จึงปรับประมาณการกำไรสุทธิปี 2553 ขึ้น จากเดิมประมาณ 7% เป็น 3,448 ล้านบาท แม้จะมีความเสี่ยงเรื่องราคาวัตถุดิบสูงขึ้นก็ตาม” สถาบันวิจัยนครหลวงไทย ระบุ 
สำหรับ TUF เป็นผู้ผลิตและส่งออกอาหารทะเลแช่แข็งและอาหารทะเลบรรจุกระป๋อง โดยมีการส่งออกถึง 91% ของรายได้